Pikku Tuomaan kuoltua
Pikku Tuomon kuolo oli
 Siskosista kumma,
 Siitä kesti pienten kesken
 Puhelua summa.

 Ainin mielest’ otettihin
 Tuomas talteen taivaan,
 Jottei enää toista kertaa
 Kääntyis taudin vaivaan.

 Antti luuli kuullens’, että
 Elämästä lähti
 Lapsi, vaan sen sijaan syttyi
 Taivahalle tähti.

 «Tuomas onkin sama tähti»
 Lisäs vielä yksi,
 «Jonka isä hiljan sanoi
 Taaskin löydetyksi.»